華星冰室

華星冰室係喺香港灣仔克街6號廣生行大廈地下B1號舖嘅出名冰室，以華星唱片命名。之後喺旺角同筲箕灣開分舖。招牌菜係黑松露炒蛋多士，冰室2014年12月2號，西環加開新分舖 - 華星客棧，大玩客棧風，股東包括蔚雨芯、彭懷安、朱慧敏同狄易達。

華星冰室英文名原本叫 Capital Cafe，約莫2019年2月開始改用 Chrisly Café，而佢個標誌除咗更新英文名，又將標誌頂頭粒星換咗做咖啡杯。

反修例風波
2019年，香港爆發反修例運動，藝人譚詠麟曾經高調撐警方，引起支持運動嘅市民反感。華星冰室其中一個招牌菜叫「校長多士」，所以唔少人認為譚詠麟同華星冰室有關係，發起拒絕幫襯行動。但大股東簡文迪亦有參與撐警集會，雖然華星冰室就發咗份聲明，澄清譚詠麟唔係股東或者有任何關係，又話自己無發表過政見立場。不過有啲網民對呢份聲明唔多接受，覺得係因為冰室生意唔多好，又唔抵得「黃店」龍門冰室多人幫襯，先至同譚詠麟割席。

中國大陸
2011年，華星冰室同大陸商人合作，用特許經營方式喺廣州開兩間分舖，大陸拍檔負責管理財政同行政，香港公司就做顧問，但大陸拍檔從未正視餐廳食物質素問題，結果引來網上劣評如潮，最後因為多項糾紛不歡而散，而家透過法律向對方追討。

澳門
2014年6月，華星冰室進駐澳門皇朝區，等澳門人都能感受地道茶餐廳文化。

香港分舖地址
 香港灣仔克街6號
 九龍旺角西洋菜南街107號地下
 香港筲箕灣東大街185-187號順景樓地下
 石塘咀皇后大道西513-519號尼斯花園地下 
上環干諾道中168-200號信德中心3樓澳門廣場3018號舖
九龍灣展貿徑1號國際展貿中心2樓10號舖
元朗阜財街36-38號光華中心地下A號舖
大埔太和路15號太和中心地下31號舖
沙田石門安群街3號京瑞廣場1期1樓136號舖

連出去

香港茶餐廳